

**ŠAKIŲ RAJONO SAVIVALDYBĖS TARYBA**

### **SPRENDIMAS**

**DĖL PRITARIMO PRADĖTI RENGTI ŠAKIŲ RAJONO ŠILUMOS ŪKIO SPECIALIOJO PLANO KEITIMĄ IR PLANAVIMO TIKSLŲ NUSTATYMO**

# 2024 m. gruodžio 6 d. Nr. TSP-420

Šakiai

Vadovaudamasi Lietuvos Respublikos vietos savivaldos įstatymo 6 straipsnio 19 ir 30 punktais, Lietuvos Respublikos teritorijų planavimo įstatymo 30 straipsnio 2 ir 8 dalimis, Lietuvos Respublikos šilumos ūkio įstatymo 8 straipsnio 1, 2, 5 ir 6 dalimis, Šilumos ūkio specialiųjų planų rengimo taisyklių, patvirtintų Lietuvos Respublikos energetikos ministro ir Lietuvos Respublikos aplinkos ministro 2015 m. rugsėjo 25 d. įsakymu Nr. 1-226/D1-683 „Dėl Šilumos ūkio specialiųjų planų rengimo taisyklių patvirtinimo“, 10, 17, 50 ir 56 punktais ir atsižvelgdama į UAB „Šakių šilumos tinklai“ 2024 m. lapkričio 8 d. raštą Nr. B-6215, Šakių rajono savivaldybės taryba nusprendžia:

1. Pritarti pradėti rengti Šakių rajono šilumos ūkio specialiojo plano, patvirtinto Šakių rajono savivaldybės tarybos 2014 m. lapkričio 27 d. sprendimu Nr. T-337 „Dėl rajono šilumos ūkio specialiojo plano patvirtinimo“, keitimą.

2. Nustatyti planavimo tikslus:

2.1. įgyvendinant Nacionaliniame pažangos plane nustatytus sprendinius ir priemones, suformuoti ilgalaikes savivaldybės šilumos ūkio modernizavimo ir plėtros kryptis, siekiant užtikrinti tvarų, saugų, patikimą ir nepertraukiamą šilumos tiekimą vartotojams pagrįstomis būtinosiomissąnaudomis, neviršijant leidžiamo neigiamo poveikio aplinkai;

2.2. suderinti valstybės, savivaldybės, energetikos įmonių, fizinių ir juridinių asmenų ar jų grupių interesus aprūpinant vartotojus šiluma ir energijos ištekliais šilumos gamybai;

2.3. reglamentuoti aprūpinimo šiluma būdus ir (arba) naudotinas kuro bei energijos rūšis šilumos gamybai šilumos vartotojų teritorijose;

2.4. numatyti preliminarias investicijų apimtis, finansavimo poreikį ir finansavimo šaltinius į šilumos ūkio plėtrą ir modernizavimą.

3. Įpareigoti Šakių rajono savivaldybės administracijos direktorių organizuoti Šakių rajono šilumos ūkio specialiojo plano keitimą.

Šis sprendimas per vieną mėnesį nuo sprendimo paskelbimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, arba Regionų administracinio teismo Kauno rūmams adresu: A. Mickevičiaus g. 8A, Kaunas.

Savivaldybės meras Raimondas Januševičius

Parengė: Architektūros ir urbanistikos skyrius (L. Savukaitienė)

Pranešėja: J. Bosikienė